El cicle Novembre Negre projectarà ‘Vivamente el domingo’ en el Centre Cultural Mario Monreal
03 de novembre 2020

![Imagen 1](/media/yr2jt10q/99_mini_cartel.jpg)

La delegació de Cultura de l'Ajuntament de Sagunt, dins de la programació cultural de tardor, projectarà la pel·lícula _Vivamente el domingo (Vivement dimanche!_, 1983) en el Centre Cultural Mario Monreal. Esta projecció està emmarcada en el cicle Novembre Negre, que al seu torn està inclòs en el cicle Diumenges de Cinema.

  

Este film del director francés François Truffaut, està programat per al pròxim diumenge,  8 de novembre, a les 19 hores amb entrada gratuïta, aforament limitat i no recomanada per a menors de 12 anys.

  

Julien Vercel, propietari d'una agència immobiliària, és el principal sospitós d'un doble assassinat: el de la seua pròpia dona Marie Christine, i el de l'amant d'esta, Claude Massoulier. Les circumstàncies es giren en contra de Julien quan li imputen un tercer assassinat, la qual cosa l'obliga a desaparéixer abans que la policia el detinga.

  

Serà la seua fidel secretària, Barbara Becker, l'encarregada d'iniciar les investigacions i descobrir la veritat, buscant primer el que va poder ocórrer en la relació entre Massoulier i Marie Christine, la qual cosa la porta a entrevistar-se amb el germà del difunt. Bàrbara, detectiu no professional, haurà d'enfrontar-se a situacions imprevistes en el seu afany per descobrir la identitat del vertader culpable.

  

![](/media/3dph0haz/99_cartelpeli.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-cicle-novembre-negre-projectara-vivamente-el-domingo-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-cicle-novembre-negre-projectara-vivamente-el-domingo-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-novembre-negre-projectara-vivamente-el-domingo-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/el-cicle-novembre-negre-projectara-vivamente-el-domingo-en-el-centre-cultural-mario-monreal/)